Lea (albumi)

Lea on suomalaislaulaja Lea Lavenin neljäs, vuonna 1975 julkaistu studioalbumi. Albumi sisältää aikakautensa perinteiseen tyyliin ulkomaisia cover-kappaleita, mutta mukana on myös kaksi säveltäjä Jori Sivosen suomalaista kappaletta, joista ”Avaan sinulle” sisältää vahvoja vaikutteita progressiivisesta popmusiikista.

EMI julkaisi albumin vinyylilevynä ja C-kasettina. Albumi remasteroitiin vuonna 2011 ja julkaistiin uudelleen digitaalisena seuraavana vuonna. Albumilta ilmestynyt single ”Vai niin” ylsi Suomen jukebox-listan seitsemänneksi.

 Kappalemateriaali 
Albumin avausraita ”On päivä tai yö” on käännös italialaisen Patty Pravon kappaleesta ”Sentimento” vuodelta 1968. Kappaleen sovitti suurimman osan levyn kappaleista sovittanut Ari Oinonen. ”On niin kuumaa” on puolestaan tunnettu brittiläisen Fox-yhtyeen levytyksenä nimellä ”Only You Can” vuodelta 1975. Myös Johanna Raunio levytti kappaleen omaa nimeä kantavalle albumille vuonna 1994.Fenno, alkuperäisnimekehaku: Only you can. Seuraavana kappaleena kuullaan ”En rakasta sua enää”, joka on käännös yhdysvaltalaisen Diana Rossin kappaleesta ”Sorry Doesn’t Always Make It Right” myös vuodelta 1975. Yhdysvalloista on peräisin myös funk/soul-kappale ”Hävytön mies”, jonka alkuperäislevytyksestä vastasi Loleatta Holloway vuonna 1971. ”Minne jäi…” on puolestaan käännös Michel Bergerin ja Frank Lipsiuksen brittiläislaulaja Helen Chappellelle tekemästä kappaleesta ”Be My Man” vuodelta 1974. A-puolen päättävä ”Rakkaus kaunistaa” on käännös kreikkalaisen rock-yhtye Aphrodite’s Childin kappaleesta ”Rain and Tears”, joka julkaistiin toukokuussa 1968. Kappaleen melodiaa on lainattu saksalaissäveltäjä Johann Pachelbelin tunnetusta teoksesta ”Kaanon D-duurissa”. Ensimmäinen levytys tehtiin Juha Vainion suomentamana vuonna 1968 Markku Suomisen laulamana nimellä ”Jäljet jää kyynelten”.Fenno, alkuperäisnimekehaku: Rain and tears.

B-puolen avaa ”Viittiks’ tulla takas’”, joka alun perin tunnetaan yhdysvaltalaisen Carol Douglasin esittämänä nimellä ”Doctor’s Orders” vuodelta 1974. ”Kanna sänkyyn” on käännös Zenda Jacksin esittämästä kappaleesta ”Rub My Tummy” vuodelta 1974. B-puolella on myös kaksi Jori Sivosen varhaiskauden kaksi sävellystä ”Avaan sinulle” ja ”Jos ne tietäis”. ”Avaan sinulle” -kappale on hyvin poikkeuksellinen proge-vaikutteinen kappale, jossa kappaletta tukevat Juhani Aaltosen huilu sekä Olli Ahvenlahden ja Esa Kotilaisen kosketinsoittimet. ”Vai niin” on käännös ruotsalaisyhtye Abban hittikappaleesta ”I Do, I Do, I Do, I Do, I Do”, joka julkaistiin huhtikuussa 1975. Albumin päätösraita ”Kerro terveisiä vaan” tunnetaan alun perin irlantilaislaulaja Danan esittämänä nimellä ”Please Tell Him That I Said Hello” vuodelta 1974.

 Kappaleet 
 A-puoli

 B-puoli

Fenno, levymerkkihaku: 5E 062-35100.Laven, Lea: Lea-vinyylialbumin takakansi, EMI / 5E 062-35100, 1975.

 Tekijät 
 Muusikot 
Ari Oinonen – kapellimestari (paitsi 2, 8, 9, 11)
Jori Sivonen – kapellimestari (9, 11)
Heikki ”Häkä” Virtanen – kapellimestari (2, 8), bassokitara (2, 8, 9)
Kalle Fält, Kalervo ”Kassu” Halonen ja Pepe Willberg – taustalaulut (”Jos ne tietäis”)
Maija Hapuoja – taustalaulut (6, 7, 10, 12)
Martti Metsäketo – todennäköisesti taustalaulut ja lyömäsoittimet (”On niin kuumaa”)
Irma Tapio – taustalaulut (7, 10, 12)
Juhani Aaltonen – huilu (”Avaan sinulle”), saksofoni (”Jos ne tietäis”)
Heikki Jäntti – huuliharppu (”En rakasta sua enää”)
Jörgen Petersen – trumpetti (4, 7)
Olli Ahvenlahti – kosketinsoittimet (”Avaan sinulle”)
Esa Katajavuori – kosketinsoittimet (1, 3–7, 10, 12)
Esa Kotilainen – kosketinsoittimet (8, 9, 11)
Esko Linnavalli – kosketinsoittimet (”Jos ne tietäis”)
Heikki Laurila – kitarat (1, 3, 4, 6, 7, 10, 12)
Eero Lupari – kitarat (4, 7, 10)
Nono Söderberg – kitarat (2, 8)
Jukka Tolonen – kitarat (”Avaan sinulle”)
Hasse Walli – kitarat (”Jos ne tietäis”)
Matti Bergström – bassokitara (1, 3–7, 10, 12)
Ilkka Willman – bassokitara (”Jos ne tietäis”)
Tapani ”Nappi” Ikonen – rummut (”Jos ne tietäis”)
Esko Rosnell – rummut (2, 8, 9)
+
Heikki Hämäläinen – viulut (3, 5, 7, 12)
Jorma Ylönen – viulut (1, 3, 5–7, 12)
Kari Lindstedt – sellot (1, 3, 5–7, 12)

 Tuotanto 
Finnvox-studiot / Paul Jyrälä – äänitys
Erik Uddström – kannen suunnittelu ja toteutus
Chrisse Johansson – tuottaja

 Lähteet 
 – Suomen äänitearkisto ry:n levytietokanta 1901–1999

 Viitteet 

 Aiheesta muualla 

Luokka:Vuoden 1975 albumit
Luokka:Lea Lavenin albumit
Luokka:Chrisse Johanssonin tuottamat albumit